google/wiki40b huggingface dataset:
Tretia ríša (propagandistický pojem)

Nacistické Nemecko

Nacistické Nemecko sa samo nazývalo Treťou ríšou v nadväznosti na bismarckovskú druhú ríšu (od roku 1871) a prvú Svätú ríšu rímsku (existovala do roku 1806). Chcelo sa tak stotožniť s údajne lepšou minulosťou.
V nacistickej propagande hral pojem „Tretia ríša“ svoju úlohu len krátky čas. Už od roku 1938, po pripojení Rakúska, sa uprednostňoval pojem „Veľkonemecká ríša“ (Großdeutsches Reich), a v júli 1939 ministerstvo propagandy odporučilo pojem „Tretia ríša“ nepoužívať. Dôvodom boli posmešky odporcov režimu, ktorí Hitlerovu Tisícročnú ríšu parodovali ako Štvrtú ríšu a nacistickému vedeniu prekážalo aj náboženské pozadie Svätej ríše rímskej. 
Po skončení vojny sa však pojem Tretia ríša vžil ako bežné označenie Nemecka pre celé nacistické obdobie 1933 – 1945.

Skoršie používanie pojmu

Tretia ríša je v skutočnosti náboženský pojem, ktorý súvisí s chiliastickými hnutiami a ktorí používal pôvodne Joachim z Fiore. Podľa neho možno dejiny rozdeliť do troch období či ríš podľa jednotlivých osôb Trojice. 
V 20. rokoch 20. storočia bol tento pojem politicky zneužitý pri vzostupe NSDAP k moci. Vo svojej knihe Das dritte Reich (1923) opísal Arthur Moeller van den Bruck autoritársku utópiu podľa myšlienok národného socializmu, ktorá mala povstať ako následník nemeckého cisárstva, ktoré zaniklo s koncom 1. svetovej vojny.
Brantôme (Dordogne)

Poloha

Obec má rozlohu 34,65 km². Najvyšší bod je položený 208 m n. m. a najnižší bod 94 m n. m.

Obyvateľstvo

Počet obyvateľov obce je 2 166 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Maslo

Životopis

Peter Maslo začal s futbalom ako 9 ročný v Tvrdošíne, kde pôsobil do svojich 17 rokov. Od roku 2002 hral v klube Dlhá nad Oravou ako obranca s číslom 17. Po dvoch rokoch pôsobenia si ho všimli v klube MFK Ružomberok, kde až do leta pôsobil ako obranca v základnej zostave. V lete 2014 prestúpil do poľského klubu Termalica Bruk-Bet Nieciecza.
Peter Maslo reprezentoval Slovensko vo výbere do 21 rokov.
Cavigny

Poloha

Obec má rozlohu 6,78 km². Najvyšší bod je položený 66 m n. m. a najnižší bod 2 m n. m.

Obyvateľstvo

Počet obyvateľov obce je 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kallias (syn Temena)

Kallias (starogr. Καλλίας – Kallias) je v gréckej mytológii syn argejského kráľa Temena, pochádzajúceho z rodu Heraklovcov.
Kráľ Temenos bol okrem neho otcom synov Keisa, Keryna, Falka, Agraia, Agelaa, Eurypyla, Istmia, Klyta a dcéry Hyrnétho.
Antický autor Apollodoros uvádza, že kráľa Temena dali zavraždiť vlastní synovia, Kallias, Eurypylos a Agelaos, lebo ich otec favorizoval viac dcéru Hyrnétho a jej manžela Déifonta, ako ich. Domnievali sa totiž, že sa nebudú môcť podieľať na vláde v Argu. Po smrti Temena ale vojsko rozhodlo, že kráľovstvo bude patriť Hyrnétho a Déifontovi. Podľa Pausania ho však synovia nezabili, ale zosnovali proti nemu sprisahanie a zosadili ho. Vlády v Argu sa potom zmocnil Temenov najstarší syn Keisos.
Svetový pohár v biatlone 2009/2010

Referencia

http://www.biathlonworld.com/en/events.html?event_level=WC&event_class=S
Kostol Panny Márie Snežnej (Banská Štiavnica)

Dejiny

Kostol vznikol z kaplnky, ktorú dal v roku 1512 neďaleko vrchu Frauenberg (dnes na jeho vrchole stojí Nový zámok) bohatý banský ťažiar a zároveň komorský gróf Erazmus Roessl. Patrocínium kaplnky bolo zasvätené Panne Márii Snežnej.
V roku 1580 bola ku kaplnke na náklady mesta pristavaná jednoduchá loď s polygonálnym presbytériom. Strop presbytéria je vyzdobený výnimočnou krúženou rebrovou klenbou. Predpokladá sa, že projekt klenby vytvoril hlavný staviteľ viedenskej huty Anton Pilgram, ktorý tvoril v banskobystrickej oblasti.
Počas II. svetovej vojny kostol Panny Márie Snežnej vyhorel.
Kostol je vo vlastníctve mesta a v súčasnosti kostol slúži ako dom smútku, v jeho susedstve sa nachádza cintorín nazývaný Frauenberský. Omše sa v ňom neslúžia.
Chérencé-le-Héron

Poloha

Obec má rozlohu 9,54 km². Najvyšší bod je položený 226 m n. m. a najnižší bod 129 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Janova Lehota

Polohopis

Obec leží v údolí Lehotského potoka, v severnej časti Žiarskej kotliny, na juhozápadnom úpätí Kremnických vrchov. Žiar nad Hronom je vzdialený 10 km juhovýchodným smerom, Handlová 13 km severne. Obcou prechádza cesta III/2482, vedúca od Dérerovho mlyna (križovatka s I/9) do Kosorína a Lutily.

Dejiny

Najstaršia písomná zmienka o obci Drexlerhau pochádza z roku 1376 a veľký podiel na jej založení mala kolonizácia. Popri potoku vznikla reťazová zástavba s lánmi pôdy, ktorých majitelia boli načas oslobodení od daní. V roku 1487 patrila do Ostrihomského arcibiskupstva a spomína sa gotický kostol. V roku 1601 v obci stála fara, škola i sklad a obývaných bolo 91 domov, o 84 rokov neskôr sa obec spomína už ako majetok Svätého Kríža nad Hronom. V druhej dekáde 18. storočia sa spomína mlyn aj krčma a celkom 51 daňovníkov, v roku 1739 bol vysvätený kostol a postavená kaplnka, v roku 1745 bola zriadená cirkevná škola. Od roku 1776 patrila do Banskobystrického biskupstva. 
Veľký požiar zachvátil obec v roku 1804 a pri sčítaní ľudu v roku 1828 mala Janova Lehota 961 obyvateľov, žijúcich v 142 domoch. V roku 1867 bola postavená kaplnka „Nepoškvrneného počatia Panny Márie“ a v rokoch 1897 a 1898 bol prestavaný kostol. Obecná ľudová škola vznikla v roku 1914 a elektrický prúd bol zavedený v rokoch 1930 až 1932. Štátna meštianska škola vznikla v roku 1941, v auguste 1944 a vo februári 1945 boli evakuovaní obyvatelia nemeckej národnosti. Zvyšní Nemci boli vysťahovaní v rokoch 1946 a 1947. Autobusové spojenie uľahčil pohyb obyvateľstva od roku 1950, miestny rozhlas bol zavedený o rok neskôr a v roku 1965 začala výstavba základnej školy. V obci boli vybudované obchody, kultúrny dom a dom smútku a Janova Lehota sa stala strediskovou obcou. Od roku 1989 bol zrekonštruovaný kostol a oplotenie cintorína, vybudovaný nový areál materskej školy a tenisový kurt a tiež začala plynofikácia obce.

Turizmus

Obcou prechádza  turistický chodník vedúci z rázcestia Tri chotáre v hlavnom hrebeni Vtáčnika do Kremnice.
Rilly-Sainte-Syre

Poloha

Obec má rozlohu 14,16 km². Najvyšší bod je položený 168 m n. m. a najnižší bod 84 m n. m.

Obyvateľstvo

Počet obyvateľov obce je 253 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magny-en-Bessin

Poloha

Obec má rozlohu 4,42 km². Najvyšší bod je položený 76 m n. m. a najnižší bod 27 m n. m.

Obyvateľstvo

Počet obyvateľov obce je 148 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de Jemmapes

Poloha

Nábrežie vedie pozdĺž celého ľavého, východného brehu kanálu Saint-Martin. Začína na križovatke s ulicou Rue du Faubourg-du-Temple, kde sa vodný kanál vynára z podzemia, a končí pri križovatke s Boulevard de la Villette. Vedie v smere z juhu na sever.

Dejiny

Nábrežie vzniklo okolo roku 1822 počas výstavby kanálu Saint-Martin. V roku 1824 bolo nazvané Quai Charles X podľa kráľa Karola X. a v rok 1830 bolo premenované na dnešný názov Quai de Jemmapes.
Do roku 1911 začínalo nábrežie pri ulici Rue Rampon, ale kanál bol zakrytý doskou a úsek medzi touto ulicou a Rue du Faubourg du Temple bol pripojený k Boulevard Jules-Ferry.
Guerquesalles

Poloha

Obec má rozlohu 8,66 km². Najvyšší bod je položený 229 m n. m. a najnižší bod 104 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Leszek Engelking

Životopis

Detstvo prežil v Bytome. Absolvoval poľskú filológiu na Varšavskej univerzite (špecializácia: filmový vedec). Jedenásť rokov pracoval ako redaktor časopisu "Literatura na Świecie". V 2002 obhájil doktorskú dizertačnú prácu o českej Skupine 42  a získal vedeckú hodnosť doktora. Habilitoval sa v roku 2013. V súčasnosti prednáša na Lodžskej univerzite. Prednášal tiež na Varšavskej a Jagelovskej univerzite (Krakov) a na Univerzite Palackého v Olomouci. Od roku 1970 žije v Brwinowe pri Varšave.
Svoje básne, poviedky, preklady, eseje, recenzie a články publikoval v početných časopisoch poľských, amerických, britských, kanadských, českých („Host” “Literární noviny”, “Moravské noviny”, “Neon”, “Scriptum”, “Světová literatura”) i slovenských (“Fragment”, “Mosty”). Je poľským spolupracovníkom amerického časopisu venovaného životu a tvorbe Ezru Pounda „Paideuma”, členom redakčného kruhu českého časopisu "Slavia", ako aj stálym spolupracovníkom lodžského mesačníka “Tygiel Kultury”; bol stálym spolupracovníkom torunského mesačníka “Przegląd Artystyczno-Literacki” a členom redakčnej rady českého časopisu „Scriptum”.
Talence

Geografia

Susedné obce: Bordeaux, Pessac, Gradignan, Villenave-d'Ornon a Bègles.
Strontianit

Charakteristika

Tento minerál vytvára prizmatické a často aj ihlicovité kryštály. Vyskytuje sa tiež v celistvej, zrnitej alebo vláknitej podobe. Môže byť biely, žltkastý, hnedastý, zelenkavý alebo červenkastý. Vryp má biely. Je priehľadný až priesvitný, lesk má sklený až mastný.

Vznik

Vyskytuje sa na hydrotermálnych žilách bohatých na sulfidy, u nás je veľmi zriedkavý.

Poznávanie

Rozpúšťa sa so šumením v zriedenej kyseline chlorovodíkovej, prášok farbí plameň do karmínova.
Bourne shell

Bourne shell (skratka sh) bol štandardným unixovým shellom pre systém Version 7 Unix, ktorý bol uvoľnený v roku 1977 a bol distribuovaný školám a univerzitám. Jeho autorom je Steph Bourne z AT&T Bell Laboratories. Bourne shell je súbor /bin/sh a ostáva stále implicitným shellom v mnohých unixových distribúciách.

Pôvod

Bourne shell nahradil pôvodný Thompson shell s rovnakým menom /bin/sh v systéme Version 7 Unix v roku 1977. Pretože väčšina súčasných unixových systémov vychádza práve z Version 7 Unix, je pôvodný Thompsonov shell považovaný za zastaraný a už sa nepoužíva. Štandardným shellom, na ktorý sa tak môžu programátori spoľahnúť, je práve Bourne shell.
V súčasnej dobe je /bin/sh často iba symbolický odkaz na bash (Bourne Again Shell), ktorý sa pri volaní týmto menom chová ako pôvodný Bourne shell.

Významné rysy

Aj keď je užívaný ako interaktívny príkazový interpret, bol vždy myslený ako skriptovací jazyk. S vydaním knihy Unix od Briana W. Kernighana a Roba Pikeho programovacie prostredie shell získalo popularitu. Toto bola prvá komerčne publikovaná kniha, ktorá predstavovala shell ako programovací jazyk vo forme výuky.
Bourne shell bol tiež prvý, ktorý predstavoval konvenciu použitia file desctriptor 2 pre error messages, dovoľujúc omnoho väčšiu programovú kontrolu behu skriptu a držania správy o chybe oddelene od dát.

Následovníci

Ako väčšina z následníkov bolo riadenie úloh zahrnuté do neskorších verzií Bourne shellu.

Korn shell (ksh)

Korn shell (ksh), omnoho neskôr napísaný Davidom Kornom, bol strednou cestou medzi dvoma shellmi so syntaxami prebraných z Bourne shellu a riadenie úloh vyťažených z C shellu. Funkčnosť z originálneho Korn shellu bola užívaná ako základ pre POSIX shell štandard. Od roku 2000 bol daný ako otvorený zdroj v novších verziách a je použitý v niektorých Linuxových distribúciách; tam je tiež klon známy ako pdksh.

RC

RC bol vytvorený v Bell Labs od Toma Duffa ako výmena za sh pre Unix Verzie 10. To je standard shell pre Plan 9 z Bell Labs a Inferno. Portový Unix bol súčasťou Plan 9 z User Space.

Bourne Again Shell (bash)

Bash (Bourne Again shell) bol neskôr vyvinutý pre GNU projekt a prebral rysy zo shellov Bourne shell, C shell a Korn shell.
Vplyvom autorského práva vyzerá prostredie Bourne shell rovnako, ako to bolo použité v BSD vydaniach. Kenneth Almquist vyvinul klon Bourne shell, známy ako Almquist shell a dostupný pod BSD licenciou, ktorý sa dnes používa na niektorých BSD nasledovníkoch. Almquist shell bol portovaný Linux premenovaný na Debian Almquist shell alebo dash. Tento shell poskytuje omnoho väčší výkon štandardných sh skriptov pri menšej pamäťovej záťaži než jeho bežnejší proťajšok bash. Bohužiaľ jeho použitie často odhalí bashismy – bash-centrické konštrukcie, ktoré v Bourne shellu nie sú dostupné a tvoria problémy, ak autor skriptu nešpecifikoval požiadavku na spustenie v bash.
Ásána

Ásána alebo asána (zo sanskr. आसन āsana - „sed“) je jogická pozícia tela, telesná poloha, telesné cvičenie, III. stupeň aštangajogy; statická, jogová poloha tela v hathajoge, ktorá venuje pozornosť vzťahom medzi polohami tela a duševnými stavmi.
Ásány sú určené predovšetkým na obnovenie toku vitálnej energie v organizme cez nádi.
Jennifer Hudsonová

Detstvo a mladosť

Spevácke začiatky Jennifer Hudsonovej siahajú do obdobia siedmich rokov a viažu sa k baptistickému kostolu v Chicagu.
Dieffenthal

Poloha

Obec má rozlohu 1,51 km². Najvyšší bod je položený 523 m n. m. a najnižší bod 188 m n. m.

Obyvateľstvo

Počet obyvateľov obce je 249 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kód Kamenických

Kód Kamenických, pomenovaný podľa bratov Jiřího a Mariana Kamenických, bol veľmi populárnou znakovou sadou pre osobné počítače bežiace pod MS-DOSom v niekdajšom Česko-Slovensku (dnes Česko a Slovensko). Iné pomenovanie je KEYBCS2, čo je pomenovanie TSR programu, ktorý implementoval pre toto kódovanie ovládač klávesnice.
V podstate ide o sadu CP437 v ktorej boli kódové body 128 až 171 nahradené znakmi českej abecedy a slovenskej abecedy, pričom ich usporiadanie bolo vybraté tak, aby náhradné glyfy pripomínali čo najlepšie originály. Všetky semigrafické znaky stránky CP437 zostali nezmenené.
Oba tieto rysy prispeli k popularite tohoto kódovania, pretože v ňom bol český text s istými problémami čitateľný aj na počítačoch s pôvodnou znakovou sadou. Niektoré počítače mali totiž uložené fonty v ROM na videokarte, vďaka čomu bola modifikácia obťažná, ak nie nemožná. Výsledok často vyzeral čudne, napr. ç namiesto č.
Všeobecné rozšírenie kódu Kamenických neutrpelo ani zavedením oficiálnej kódovej stránky IBM - CP852, ani zavedením znakovej sady Windows-1250 (Microsoft Central Europe) vo Windows 3.1. Používanie sady Windows-1250 začalo až s nástupom Windows 95 a rozšírením kancelárskeho balíka Microsoft Office.
Toto kódovanie sa niekedy nazýva codepage 895 (CP895), ale IBM toto číslo stránky používa pre inú sadu a IANA toto číslo vôbec neuznáva.
V roku 2005 sa stále používajú mnohé aplikácie používajúce interne alebo dokonca aj externe kódovanie Kamenických.
T3 Coupé

Opis

Podľa prvotných úvah mal mať vozeň podobu kabrioletu. Jeho zadná časť by bola úplne bez strechy, ale nakoniec sa tvorcovia s ohľadom na bezpečnosť cestujúcich a možnosť prevádzky vozidla aj počas zimného obdobia rozhodli priestor zakryť strechou a miesto kabrioletu je tak električka v podobe kupé. Vozeň T3 Coupé oficiálne vznikol modernizáciou pražskej električky typu T3R.P evidenčného čísla 8497. Čelo vozňa bolo využité z vyradenej električky typu T3M evidenčného čísla 8038. V interiéri aj exteriéri vozidla sa objavujú prvky inšpirované rôznymi sériami vozňov typu Tatra T3. Inšpiráciu pre úpravy vozidla čerpala autorka tiež z autobusu Škoda 706 RTO LUX, ktorý je vybavený oblými strešnými oknami a je reprezentantom dizajnu EXPO 1958 v Bruseli. Oproti štandardným električkovým vozňom má model T3 Coupé len jedny dvere umiestnené v prednej časti.
Thénioux

Poloha

Obec má rozlohu 18,33 km². Najvyšší bod je položený 158 m n. m. a najnižší bod 87 m n. m.

Obyvateľstvo

Počet obyvateľov obce je 681 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gignac-la-Nerthe

Poloha

Obec má rozlohu 8,64 km². Najvyšší bod je položený 128 m n. m. a najnižší bod 11 m n. m.

Obyvateľstvo

Počet obyvateľov obce je 9127 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kondák

Kondák (gr. κοντάκιον) je jeden z druhov bohoslužobných hymnov v byzantskom obrade.
Kondáky sa vyskytujú napr. na božskej liturgii spolu s tropárom, v kánone a na iných miestach v bohoslužbách. Kondákom sa nazývajú aj niektoré časti akatistu.
Pernecká Malina

Prameň

Pramení v Malých Karpatoch, v podcelku Pezinské Karpaty, v časti Kuchynská hornatina, na severozápadnom svahu Krížnice (604,2 m n. m.) v nadmorskej výške okolo 450 m n. m.

Opis toku

Od prameňa tečie najprv na severozápad, vstupuje do Borskej nížiny, do podcelku Podmalokarpatská zníženina a stáča sa na západ. Zľava priberá prítok z podhoria Malých Karpát a následne významnejší Furtský potok (207,2 m n. m.). Pokračuje v blízkosti osady Nový Dvor, vstupuje na územie VVP Záhorie a podteká letovú dráhu vojenského letiska Kuchyňa. Stáča sa na severozápad, zľava priberá Pernecký potok, pokračuje oblasťou borovicových lesov a napája Prvý rybník. ďalej sa koryto výrazne vlní, až po vtok do Druhého rybníka, do ktorého sprava ústi Kuchynská Malina. Odtiaľ potom tečie viac-menej na sever a v nadmorskej výške okolo 182,5 m n. m. ústi do Tretieho rybníka, vybudovaného na Maline.
Hannapes

Poloha

Obec má rozlohu 9,16 km². Najvyšší bod je položený 185 m n. m. a najnižší bod 100 m n. m.

Obyvateľstvo

Počet obyvateľov obce je 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vionville

Poloha

Obec má rozlohu 9,65 km². Najvyšší bod je položený 307 m n. m. a najnižší bod 240 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A1 (Belgicko)

Diaľnica A1 je jedna z hlavných belgických diaľnic, spájajúca hlavné mesto Brusel s druhým najväčším mestom Antverpami, kde pokračuje k holandským hraniciam. Tu sa napája na holandskú diaľnicu A16. Diaľnica je súčasťou paneurópskeho koridoru E19. Prechádza provinciami Flámsky Brabant a Antverpy. Diaľnica má medzi holandskými hranicami a Antverpami dva pruhy v každom smere, medzi Kontichom a Antverpami štyri pruhy v každom smere a medzi Kontichom a Bruselom tri pruhy v jednom smere jazdy. Diaľnica s celkovou dĺžkou 68 km bola postavená väčšinou v rokoch sedemdesiatych, niektoré úseky v osemdesiatych rokoch.
Železničná trať České Budějovice – Gmünd

Elektrifikácia trate

V rokoch 2006-2010 prebiehala elektrifikácia tejto železničnej trate sústavou 25 kV 50 Hz AC. Súčasne boli železničné stanice Nová Ves u Českých Budějovic, Borovany, Jílovice a Nové Hrady vybavené elektronickým prepojeným systémom ESA 11, ktoré sú diaľkovo ovládané z Českých Budějovíc. Elektrická prevádzka v úseku České Budějovice – Nové Hrady bola zahájená 18. januára 2009, v úseku z Nových Hradov do Českých Velenic prešiel prvý elektrický vlak 10. júna 2010 a v úseku České Velenice – Gmünd NÖ 9. júna 2010.
Consac

Poloha

Obec má rozlohu 9,13 km². Najvyšší bod je položený 102 m n. m. a najnižší bod 30 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Revúca (okres)

Mestá

Jelšava · Revúca · Tornaľa

Obce

Držkovce · Gemer · Gemerská Ves · Gemerské Teplice · Gemerský Sad · Hrlica · Hucín · Chvalová · Chyžné · Kameňany · Levkuška · Leváre · Licince · Lubeník · Magnezitovce · Mokrá Lúka · Muránska Dlhá Lúka · Muránska Huta · Muránska Lehota · Muránska Zdychava · Muráň · Nandraž · Otročok · Ploské · Polina · Prihradzany · Ratkovské Bystré · Ratková · Rašice · Revúcka Lehota · Rybník · Rákoš · Sirk · Skerešovo · Sása · Šivetice · Turčok · Višňové · Žiar
Baba (pohorie)

Poloha

Pohorie Baba leží východným smerom od Prespanského jazera. Na juhu netvoria vymedzenie pohoria štátne hranice s Gréckom, ako by sa mohlo zdať, ale horstvo pokračuje aj na tomto území. Východnú hranicu tvorí údolie Pelagonija. Na severe je masív vymedzený spojnicou miest Ochrid a Bitola.

Charakteristika

Geologicky je pohorie tvorené kryštalickými horninami ako sú bridlica a žula. Dávna ľadovcová činnosť tu po sebe zanechala rozľahlé kary. V niektorých sa tiež nachádzajú horské jazerá. Najznámejšími sú Golemo Ezero a Malo Ezero.
Pohorie Baba je pútavý horský masív modelovaný predovšetkým trávnatými chrbtami. Na niektorých miestach vystupujú skaly na povrch a tvoria tak najvyššie štíty masívu. Od roku 1948 je pohorie zahrnuté do Národného parku Pelister, ktorý chráni zaujímavú kvetenu (napr. endemitná borovica balkánska), a pestré zastúpenie miestnej fauny (jeleň, medveď, vlk).

Turizmus

Do nedávnej doby bolo pohorie Baba turistami úplne zabudnuté v dôsledku vojny na Balkáne. V súčasnosti sa situácia lepší a napr. turistické značenie sa neustále obnovuje a rozširuje. Najlepší prístup do hôr je z mesta Bitola a malej obce Resen na severe masívu.
Dávid Strelec

Klubová kariéra

Strelec debutoval za prvý tím Slovana 5. augusta 2018 v zápase s Michalovcami.
Ríšski Nemci

Ríšski Nemci (nem. Reichsdeutsche) bolo súdobé hovorové označenie pre občanov Nemeckej ríše (1871 – 1945) nemeckej národnosti.
Tento výraz sa začal používať od vzniku Nemeckej ríše (malonemecká koncepcia) v roku 1871, keď sa spojilo veľa nemeckých kniežatstiev do spoločného štátu (ten zahŕňal približne dve tretiny nemeckej jazykovej oblasti).
Výraz Reichsdeutsche používali najmä germanofóni, ktorí žili mimo Nemeckej ríše (napr. Sárske územie 1920–1935), aby tak rozlíšili medzi Nemcami, žijúcimi v Nemeckej ríši a mimo Nemeckej ríše. Počas národného socializmu sa používala aj skratka RD.
Proseminár

Proseminár (z lat. proseminare – rozsievať) je forma výučby na vysokej škole (najmä v humanitných odboroch), ktorej účelom je uviesť študentov do problematiky štúdia danej disciplíny. Ide o prípravný seminár, ktorý má pomôcť novonastúpivším študentom osvojiť si vedomosti, zručnosti a návyky potrebné na zvládnutie náročnejších úloh v ďalších formách výučby (najmä na seminároch), naučiť sa základné metódy a techniky samostatnej práce a štúdia.
Ako proseminár sa tiež (v andragogike) označuje vzdelávacia metóda obdobná semináru, ktorú autori terminologického slovníka Výchova a vzdelávanie dospelých (2000) charakterizujú nasledovne: „úvodom odznejú 2 – 3 referáty na vopred zadanú tému, pričom sa nevyžaduje ich vzájomná koordinovanosť. Témy si volia samotní účastníci a majú obyčajne kompilačný charakter. Môžu mať aj doplnkový charakter voči predchádzajúcej prednáške (prednáškam) a preto ide zväčša o prehľady údajov, sumarizáciu istých názorov, informáciu o najnovšej lit. a o dostupných prameňoch ap.“
Le Perthus

Poloha

Obec má rozlohu 4,27 km². Najvyšší bod je položený 647 m n. m. a najnižší bod 196 m n. m.

Obyvateľstvo

Počet obyvateľov obce je 578 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná zastávka Banská Bystrica-mesto

História

Trať medzi Zvolenom a Banskou Bystricou bola dokončená v roku 1873. Samotná zastávka vznikla v roku 1891 pod názvom Banská Bystrica Svätý Ján. V roku 1892 k nej bola pristavaná čakáreň. Pôvodne sa nachádzala na druhej strane trate, bližšie k rieke Hron, no neskôr bola presunutá na dnešné miesto.

Kaplnka sv. Jána Nepomuckého

Zastávka dostala svoj pôvodný názov podľa kaplnky svätého Jána Nepomuckého ktorá sa nachádzala oproti nej. Tá bola postavená v roku 1766 v neskorobarokovom slohu. Stala sa vyhľadávaným pútnickým miestom. V 50. rokoch 20. storočia došlo k posunutiu koryta Hronu. Tým pádom musela byť posunutá aj železničná trať a zastávka, a po presunutí budovy zastávky sa kaplnka značne poškodila, pretože sa zosunula 1,7 metra pod úroveň okolitého terénu a postupne začala chátrať. V roku 1989 bola vyhlásená za národnú kultúrnu pamiatku. Koncom roka 2017 bola opravená strecha, no vnútro a fasáda kaplnky je naďalej v dezolátnom stave, avšak prebieha zbierka na jej kompletnú rekonštrukciu.

MHD

Najbližša zastávka banskobystrickej MHD Národná sa nachádza asi 100 metrov od stanice. Zastavujú tu trolejbusové linky 1, 2, 4, 6 a 8 a autobusové linky 21, 22, 26, 34, 41 a 97.
Le Plessis-Gassot

Poloha

Obec má rozlohu 4,1 km². Najvyšší bod je položený 117 m n. m. a najnižší bod 76 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE